CELEX: 62007FN0127
Language: bg
Date: 2007-10-30 00:00:00
Title: Дело F-127/07: Жалба, подадена на 30 октомври 2007 г. — Coto Moreno/Комисия

26.1.2008   
            
            
               BG
            
            
               Официален вестник на Европейския съюз
            
            
               C 22/57
            
         Жалба, подадена на 30 октомври 2007 г. — Coto Moreno/Комисия
   (Дело F-127/07)
   (2008/C 22/111)
   Език на производството: френски
   Страни
   
      Жалбоподател: Juana Maria Coto Moreno (Габороне, Ботсвана) [представители: K. Lemmens, C. Doutrelepont, avocats]
   
      Ответник: Комисия на Европейските общности
   Искания на жалбоподателя
   
               —
            
            
               Да се отмени решението от 12 февруари 2007 г., с което конкурсната комисия по конкурс EPSO/AD/28/05 отказва да включи жалбоподателя в списъка с резервите от този конкурс, в следствие на което:
               
                           —
                        
                        
                           да му се присъди обезщетение за неимуществени вреди в размер на 25 000 EUR,
                        
                     
                           —
                        
                        
                           да му се присъди обезщетение за заплатени адвокатски възнаграждения в размер на 8 000 EUR, удостоверени с приложения документ,
                        
                     
                           —
                        
                        
                           като главно искане, да се признае за установено, че компетентните органи са длъжни да предприемат всички действия, необходими за справедливо компенсиране на неблагоприятните последици от отменения акт, а именно включването на жалбоподателя в списъка с резервите или
                        
                     
                           —
                        
                        
                           при липса на подобно включване, при условията на евентуалност да се присъди на жалбоподателя обезщетение за имуществени вреди в размер на 384 000 EUR,
                        
                     
         
               —
            
            
               да се осъди Комисията да заплати съдебните разноски.
            
         Правни основания и основни доводи
   Жалбоподателят участва в конкурс EPSO/AD/28/05. Конкурсната комисия отказва да включи жалбоподателя в списъка с резервите от този конкурс с решение от 12 февруари 2007 г., чиято отмяна иска жалбоподателят.
   В подкрепа на жалбата си жалбоподателят излага четири правни основания:
   Първото правно основание, във връзка с главното искане, е изведено от явна грешка в преценката, независимо или във връзка с липса на мотиви и/или нарушение на принципа patere legem quam ipse fecisti. Комисията, чието становище в това отношение било двусмислено, счита, че жалбоподателят дава „пълни“ отговори, които обаче не са задоволителни. Очевидно случаят не бил такъв, още повече че жалбоподателят дава отговори в съответствие с правилата на Комисията.
   Второто правно основание е изведено, също във връзка с главното искане, от нарушение на обявлението за конкурс и на принципа за равенство, независимо или във връзка със спазването на принципа на разумността.
   Третото правно основание, също във връзка с главното искане, е изведено от нарушение на задължението за излагане на мотиви, доколкото жалбоподателят поставя ясен въпрос на Комисията защо отговор, даден от него на устния изпит, е приет за неправилен или най-малкото за непълен. Жалбоподателят не получил отговор, въпреки задължението за излагане на мотиви.
   Накрая, жалбоподателят твърди при условията на евентуалност, че е налице явна грешка в преценката, независимо или във връзка с принципа на равенство и принципа на пропорционалност. Поставената оценка освен това била несъразмерна по отношение на резултатите (той получава оценка 25/50) и нарушавала принципа на равенство, тъй като жалбоподателят трябвало да се третира както всеки друг кандидат, предоставил отговори, които са счетени за пълни, не само с оглед на познанията, но и от гледна точка на другите критерии.